موال النهار

موال النهار

   كلمات 
عدى النهار

والمغربية جاية

تتخفى ورا

ضهر الشجر

وعشان نتوه فالسكة

شالت

من ليالينا القمر

وبلدنا ع الترعة بتغسل شعرها

جانا نهار ماقدرش يدفع مهرها

يا هل ترى الليل الحزين

ابو النجوم الدبلانين

ابو الغناوى المجروحين

يقدر ينسيها الصباح

ابو شمس بترش الحنين

أبداً .. بلدنا ليل نهار

بتحب موّال النهار

لما يعدّى فى الدروب

و يغنّى قدّام كل دار

و الليل يلف ورا السواقي

زى ما يلف الزمان .. و على النغم

تحلم بلدنا بالسنابل و الكيزان

تحلم ببكرة .. و اللى حيجيبه معاه

تنده عليه فى الضلمة و بتسمع نداه

تصحى له على ايد الأدان

تروح تقابله فى الغيطان

فى المصانع .. و المعامل .. و المدارس .. و الساحات

طالعة له صحبة .. جنود

طالعة له رجال .. اطفال .. بنات

كل الدروب واخدة بلدنا للنهار

و احنا بلدنا ليل نهار

بتحب موال النهار

لما يعدى فى الدروب

و يغنى قدّام كل دار
 شوف كمان 

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى